CELEX: 32012D0246
Language: sk
Date: 2012-05-02 00:00:00
Title: 2012/246/EÚ: Vykonávacie rozhodnutie Komisie z  2. mája 2012 , ktorým sa mení a dopĺňa rozhodnutie 2011/207/EÚ, ktorým sa ustanovuje osobitný kontrolný a inšpekčný program týkajúci sa obnovy tuniaka modroplutvého vo východnej časti Atlantického oceánu a v Stredozemnom mori [oznámené pod číslom C(2012) 2800]

8.5.2012   
            
            
               SK
            
            
               Úradný vestník Európskej únie
            
            
               L 121/25
            
         VYKONÁVACIE ROZHODNUTIE KOMISIE
   z 2. mája 2012,
   ktorým sa mení a dopĺňa rozhodnutie 2011/207/EÚ, ktorým sa ustanovuje osobitný kontrolný a inšpekčný program týkajúci sa obnovy tuniaka modroplutvého vo východnej časti Atlantického oceánu a v Stredozemnom mori
   [oznámené pod číslom C(2012) 2800]
   (2012/246/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 95,
   keďže:
   
               (1)
            
            
               Medzinárodná komisia pre zachovanie atlantických tuniakov (ICCAT) v roku 2006 prijala viacročný plán obnovy tuniaka modroplutvého vo východnej časti Atlantického oceánu a v Stredozemnom mori. ICCAT zmenil a doplnil tento viacročný plán obnovy počas výročnej schôdze v roku 2008. Zmenený a doplnený plán bol transponovaný do právnych predpisov Únie nariadením Rady (ES) č. 302/2009 zo 6. apríla 2009 o viacročnom pláne obnovy populácie tuniaka modroplutvého vo východnej časti Atlantického oceánu a v Stredozemnom mori (2). Tento plán bol ďalej zmenený a doplnený a následne schválený na výročnej schôdzi ICCAT v roku 2010 prostredníctvom odporúčania 10-04 ICCAT (3).
            
         
               (2)
            
            
               S cieľom zaručiť úspešné plnenie zmeneného a doplneného viacročného plánu obnovy sa v rozhodnutí Komisie 2009/296/ES (4) stanovil osobitný kontrolný a inšpekčný plán, ktorý pokrýva obdobie dvoch rokov od 15. marca 2009 do 15. marca 2011.
            
         
               (3)
            
            
               Osobitný kontrolný a inšpekčný program obnovy tuniaka modroplutvého vo východnej časti Atlantického oceánu a v Stredozemnom mori, ako sa stanovuje rozhodnutím Komisie 2011/207/EÚ (5) bol prijatý s cieľom zabezpečiť kontinuitu programu určeného rozhodnutím 2009/296/ES a bezodkladne vykonávať niektoré ustanovenia odporúčania 10-04 ICCAT, najmä tie, ktoré sa týkajú včasného predloženia rybolovných a inšpekčných plánov. Rozhodnutie 2011/207/EÚ sa týka obdobia od 15. marca 2011 do 15. marca 2014.
            
         
               (4)
            
            
               V zmysle diskusií v komisii ICCAT na výročnej schôdzi v roku 2011 a s cieľom v plnej miere vykonávať ustanovenia vyžadované ICCAT je vhodné splniť požiadavky týkajúce sa odberu vzoriek a prieskumných činností uvedené v odseku 87 odporúčania 10-04 ICCAT, ktorým sa stanovuje viacročný plán obnovy tuniaka modroplutvého vo východnej časti Atlantického oceánu a v Stredozemnom mori.
            
         
               (5)
            
            
               Takisto je vhodné aktualizovať a opraviť niektoré zastarané a chybné odkazy uvedené v rozhodnutí 2011/207/EÚ.
            
         
               (6)
            
            
               Rozhodnutie 2011/207/EÚ by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom výboru pre rybné hospodárstvo a akvakultúru,
            
         PRIJALA TOTO ROZHODNUTIE:
   Článok 1
   Rozhodnutie 2011/207/EÚ sa mení a dopĺňa takto:
   
               1.
            
            
               Názov sa nahrádza takto:
            
         
               2.
            
            
               V článku 3 sa bod 2 nahrádza takto:
               
                           „2.
                        
                        
                           všetky činnosti spojené s úlovkami, vykládkou, premiestňovaním, prekládkou a umiestňovaním do klietok vrátane programov odberu vzoriek a prieskumných štúdií;“
                        
                     
         
               3.
            
            
               V článku 4 sa pridávajú tieto body 9 a 10:
               
                           „9.
                        
                        
                           uskutočnenie prieskumných štúdií o možnosti lepšie odhadnúť množstvo a hmotnosť tuniakov modroplutvých v okamihu ich ulovenia;
                        
                     
                           10.
                        
                        
                           vykonávanie programov odberu vzoriek a/alebo alternatívnych programov umiestňovania do klietok s cieľom zlepšiť odhadovanie počtu a hmotnosti rýb umiestnených do klietok.“
                        
                     
         
               4.
            
            
               V článku 9 sa odsek 1 nahrádza takto:
               „1.   Členský štát, ktorý v rámci plánu spoločného nasadenia plánuje vykonať dozor a inšpekciu rybárskych plavidiel vo vodách pod jurisdikciou iného členského štátu, oznámi svoje zámery kontaktnému bodu príslušného pobrežného členského štátu uvedenému v článku 80 bode 5 nariadenia (ES) č. 1224/2009 a Európska agentúra na kontrolu rybného hospodárstva (EFCA).“
            
         
               5.
            
            
               Článok 10 sa nahrádza takto:
               „Článok 10
               Informácie o porušeniach predpisov
               Členské štáty, ktorých pracovníci odhalia počas inšpekcie činností uvedených v článku 3 akékoľvek porušenie pravidiel, bezodkladne oznámia Komisii dátum inšpekcie a podrobnosti porušenia.“
            
         
               6.
            
            
               V článku 14 sa znenie „Agentúra pre kontrolu rybného hospodárstva Spoločenstva (CFCA – Community Fisheries Control Agency)“ nahrádza znením „EFCA“.
            
         
               7.
            
            
               článok 15 sa mení a dopĺňa takto:
               
                           a)
                        
                        
                           v odseku 1 sa znenie „CFCA“ nahrádza znením „EFCA“;
                        
                     
                           b)
                        
                        
                           v odseku 3 sa úvodná veta nahrádza takto:
                           „3.   Táto správa obsahuje v súlade s tabuľkou uvedenou v prílohe IV tieto informácie:“
                        
                     
         
               8.
            
            
               Prílohy I a II sa nahrádzajú znením prílohy k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 2. mája 2012
      
         
            Za Komisiu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 96, 15.4.2009, s. 1.
   
      (3)  Odporúčanie ICCAT, ktorým sa mení a dopĺňa odporúčanie ICCAT o zriadení viacročného plánu obnovy tuniaka modroplutvého vo východnej časti Atlantického oceánu a v Stredozemnom mori
   
      (4)  Ú. v. EÚ L 80, 26.3.2009, s. 18.
   
      (5)  Ú. v. EÚ L 87, 2.4.2011, s. 9.
   
      PRÍLOHA
      „
            PRÍLOHA I
            
               REFERENČNÉ HODNOTY
            
            Referenčné hodnoty stanovené v tejto prílohe sa zavedú tak, aby sa zaistili predovšetkým:
            
                        a)
                     
                     
                        úplné monitorovanie umiestňovania do klietok, ktoré sa uskutočňuje vo vodách Únie;
                     
                  
                        b)
                     
                     
                        úplné monitorovanie premiestňovania;
                     
                  
                        c)
                     
                     
                        úplné monitorovanie spoločných rybolovných operácií;
                     
                  
                        d)
                     
                     
                        kontrolu všetkých dokumentov požadovaných podľa právnych predpisov uplatniteľných na tuniaka modroplutvého, najmä pokiaľ ide o overenie spoľahlivosti zaznamenaných údajov.
                     
                  
                        Miesto kontroly
                     
                     
                        Referenčná hodnota
                     
                  
                        Umiestňovanie do klietok
                     
                     
                        Všetky činnosti spojené s umiestňovaním do klietok v chovnom zariadení musia byť povolené členským(-ými) štátom(-mi) loviaceho(-ich) plavidla(-iel) a/alebo prípadne pasce do 48 hodín po predložení požadovaných informácií na umiestňovanie do klietok.
                        Na akékoľvek umiestňovanie tuniaka modroplutvého do klietok je potrebná presná, úplná a overená dokumentácia podľa požiadaviek ICCAT (a to aj podľa ustanovení odporúčania ICCAT 10-04).
                        Príslušné orgány členského štátu chovného zariadenia vykonávajú inšpekciu všetkých činností spojených s umiestňovaním do klietok. Inšpekcia sa vzťahuje na všetky činnosti spojené s umiestňovaním do klietok.
                        V okamihu umiestňovania do klietok sa vykonávajú programy odberu vzoriek zamerané na to, ako lepšie odhadnúť množstvo a hmotnosť tuniakov modroplutvých.
                        Všetky činnosti spojené s umiestňovaním do klietok monitoruje videokamera vo vode (ako sa ustanovuje v odseku 86 odporúčania ICCAT 10-04).
                        Ryby sa umiestnia do klietok do 31. júla, pokiaľ členský štát chovného zariadenia, ktorý ryby preberá, nepredloží platný dôvod vrátane vyššej moci spolu so správou o umiestnení do klietok.
                     
                  
                        Činnosti pri výlove
                     
                     
                        Všetky činnosti pri výlove si vyžadujú presnú, úplnú a overenú dokumentáciu (a to aj podľa ustanovení odporúčania ICCAT 10-04).
                        Počas každej činnosti pri výlove počnúc od umiestňovania do klietok je prítomný regionálny pozorovateľ.
                     
                  
                        Inšpekcia na mori
                     
                     
                        Referenčná hodnota sa stanoví po podrobnej analýze rybolovnej činnosti v každej oblasti.
                        Referenčné hodnoty na mori sa vzťahujú na počet hliadkovacích dní na mori, ako aj na počet hliadkovacích dní zodpovedajúcich príslušnej rybárskej sezóne a príslušnému druhu rybolovnej činnosti.
                     
                  
                        Operácie premiestňovania
                     
                     
                        Akékoľvek operácie spojené s premiestňovaním musia predtým poviliť vlajkové členské štáty na základe predchádzajúceho oznámenia o premiestnení (ako je ustanovené v odporúčaní ICCAT 10-04).
                        Každej operácii spojenej s premiestňovaním sa pridelí číslo povolenia (ustanovené v odseku 76 odporúčania ICCAT 10-04).
                        Premiestňovanie sa povolí do 48 hodín po predložení predchádzajúceho oznámenia o premiestňovaní (ustanoveného v odseku 76 odporúčania ICCAT 10-04).
                        Na konci premiestňovania sa vlajkovému členskému štátu zašle vyhlásenie ICCAT o premiestnení (ako sa ustanovuje v odseku 77 odporúčania ICCAT 10-04).
                        Všetky operácie spojené s premiestňovaním monitoruje videokamera vo vode (ako je ustanovené v odseku 79 odporúčania ICCAT 10-04).
                        Je nutné uskutočniť prieskumné štúdie o možnosti lepšie odhadnúť množstvo a hmotnosť tuniakov modroplutvých v okamihu ich ulovenia, a to aj prostredníctvom využitia stereoskopických systémov.
                     
                  
                        Prekládky
                     
                     
                        Všetky plavidlá sa podrobia inšpekcii pri príchode pred začiatkom prekládky, ako aj pred odchodom po prekládke. V neurčených prístavoch sa vykonávajú náhodné kontroly.
                        Vyhlásenie o prekládke sa vlajkovým štátom doručí najneskôr do 48 hodín po dátume prekládky v prístave (ako sa ustanovuje v odseku 69 odporúčania ICCAT 10-04).
                     
                  
                        Spoločné rybolovné operácie
                     
                     
                        Všetky spoločné rybolovné operácie musia pred tým povoliť vlajkové štáty a Komisia, ktorá informuje ICCAT o povolených spoločných rybolovných operáciách. Zoznam povolených spoločných rybolovných operácií sa uverejní na webovej lokalite ICCAT.
                     
                  
                        Letecký dozor
                     
                     
                        Po podrobnej analýze rybolovných činností v každej oblasti a vzhľadom na dostupné zdroje, ktoré má členský štát k dispozícii, sa stanoví flexibilná referenčná hodnota.
                     
                  
                        Vykládky
                     
                     
                        Všetky plavidlá vstupujúce do určeného prístavu na účel vykládky tuniaka modroplutvého sa podrobia inšpekcii. V neurčených prístavoch sa vykonávajú náhodné kontroly.
                        Príslušný orgán pošle orgánu vlajkového členského štátu rybárskeho plavidla záznam o vykládke do 48 hodín po skončení vykládky (ako sa ustanovuje v odseku 68 odporúčania ICCAT 10-04).
                     
                  
                        Marketing
                     
                     
                        Po podrobnej analýze uskutočnenej obchodnej činnosti sa stanoví flexibilná referenčná hodnota.
                     
                  
                        Športový a rekreačný rybolov
                     
                     
                        Po podrobnej analýze športovej a rekreačnej rybolovnej činnosti sa stanoví flexibilná referenčná hodnota.
                     
                  
                        Pasce
                     
                     
                        Všetky činnosti, ktoré sa týkajú pascí vrátane premiestňovania a výlovu, podliehajú inšpekcii a dozerajú na ne národní pozorovatelia.
                     
                  
         
            PRÍLOHA II
            
               POSTUPY, KTORÉ MAJÚ DODRŽIAVAŤ PRACOVNÍCI
            
            1.   Úlohy inšpekcie
            
            1.1.   Všeobecné úlohy inšpekcie
            
            Po každej kontrole a inšpekcii sa vypracuje správa o inšpekcii vo formáte podľa bodu 2 tejto prílohy. Pracovníci v každom prípade overia a uvedú vo svojej správe tieto informácie:
            
                        1.
                     
                     
                        podrobnosti o totožnosti príslušných osôb, ako aj o totožnosti plavidla, personálu chovného zariadenia atď., ktoré sa zúčastňujú na činnostiach podliehajúcich inšpekcii;
                     
                  
                        2.
                     
                     
                        povolenia, licencie a povolenie na rybolov;
                     
                  
                        3.
                     
                     
                        príslušnú dokumentáciu o plavidle, napríklad lodné denníky, vyhlásenia o premiestnení a prekládke, dokumenty ICCAT o úlovkoch tuniaka modroplutvého, certifikáty o opätovnom vývoze a ostatnú dokumentáciu skúmanú na účely kontroly a inšpekcie, ako je stanovené v odporúčaní ICCAT 10-04;
                     
                  
                        4.
                     
                     
                        podrobné poznámky o veľkosti tuniakov modroplutvých ulovených, umiestnených do pascí, premiestnených, preložených, vyložených, prepravených, umiestnených do klietok, chovaných, spracovaných alebo predaných či kúpených v súvislosti s dodržiavaním ustanovení plánu obnovy, V prípade umiestňovania do klietok sa vykonáva aj krížová kontrola vyhlásenia o umiestnení do klietok, videozáznamov a výsledkov programov odberu vzoriek a prieskumných štúdií;
                     
                  
                        5.
                     
                     
                        percento vedľajších úlovkov tuniaka modroplutvého ponechaných na palube plavidiel, ktoré nelovia aktívne tuniaka modroplutvého.
                     
                  Informácie týkajúce sa všetkých príslušných zistení na základe inšpekcie vykonanej na mori, leteckým dozorom, v prístavoch, pascách, chovných zariadeniach alebo v akomkoľvek inom príslušnom podniku sa uvedú v správach o inšpekcii. Pri inšpekcii v rámci systému ICCAT pre spoločnú medzinárodnú inšpekciu pracovníci zaevidujú vykonané inšpekcie a všetky zistené porušenia predpisov v lodnom denníku.
            Tieto zistenia sa porovnajú s informáciami, ktoré inšpektorom predložili iné príslušné orgány vrátane informácií zo systému monitorovania plavidiel (ďalej aj ako „VMS“ – Vessel Monitoring System), zoznamov povolených plavidiel, správ pozorovateľov, videozáznamov a všetkých dokumentov súvisiacich s rybolovom.
            1.2.   Úlohy inšpekcie pri leteckom dozore
            
            Pracovníci nahlásia údaje leteckého dozoru na účely krížovej kontroly, a najmä overia pozorovania rybárskych plavidiel s údajmi z VMS a so zoznamami povolených plavidiel.
            Pracovníci pozorujú a hlásia nezákonné, neohlásené a neregulované rybolovné činnosti a použitie lietadiel alebo helikoptér na vyhľadávanie.
            Osobitná pozornosť sa venuje uzatvoreným oblastiam, obdobiam rybárskej sezóny a tým činnostiam flotíl, na ktoré sa vzťahujú výnimky.
            1.3.   Úlohy inšpekcie na mori
            
            1.3.1.   Všeobecné úlohy inšpekcie
            
            Ak sa na palubu loviaceho plavidla vezmú mŕtve ryby alebo ak sa mŕtve ryby nachádzajú na palube spracovateľského alebo prepravného plavidla, pracovníci vždy preveria množstvá rýb držaných na palube a porovnajú ich s množstvami, ktoré sú zaznamenané v príslušnej dokumentácii.
            Ak sa premiestňujú živé ryby, pracovníci sa snažia zistiť, aké prostriedky zainteresované strany použili s cieľom odhadnúť množstvá premiestnených tuniakov modroplutvých so zreteľom na výsledky prieskumných štúdií. Pracovníci k nim získajú prístup a overia premiestnené množstvá na základe toho, čo zachytáva videozáznam.
            Inšpektori členského štátu vykonajú sériu „kontrol na mieste“ vo vlečných klietkach pod vodou a overia, či počet a odhadovaná hmotnosť ulovených a premiestnených rýb zodpovedá tomu, čo je uvedené vo vyhlásení ICCAT o premiestnení na palube vlečnej lode. Pracovníci systematicky overia:
            
                        1.
                     
                     
                        či sú rybárske plavidlá oprávnené na prevádzku (označenie, totožnosť, licencia, povolenie na rybolov a zoznamy ICCAT);
                     
                  
                        2.
                     
                     
                        súlad s požiadavkami na dokumentáciu plavidla;
                     
                  
                        3.
                     
                     
                        či sú rybárske plavidlá vybavené funkčným VMS a či sú splnené požiadavky na prenos prostredníctvom VMS;
                     
                  
                        4.
                     
                     
                        či rybárske plavidlá nepôsobia v uzatvorených oblastiach a či dodržiavajú zákaz rybolovu po skončení rybárskej sezóny;
                     
                  
                        5.
                     
                     
                        súlad s požiadavkami na dokumentáciu úlovkov;
                     
                  
                        6.
                     
                     
                        dodržiavanie obmedzení kvót a/alebo vedľajších úlovkov;
                     
                  
                        7.
                     
                     
                        aké zloženie z hľadiska veľkosti majú úlovky na palube s cieľom overiť súlad s požiadavkou minimálnej veľkosti;
                     
                  
                        8.
                     
                     
                        aké množstvá všetkých druhov sa nachádzajú na palube a v akej úprave;
                     
                  
                        9.
                     
                     
                        rybársky výstroj na palube;
                     
                  
                        10.
                     
                     
                        prítomnosť pozorovateľa, ak je to relevantné.
                     
                  Pracovníci pozorujú a hlásia nezákonné, neohlásené a neregulované rybolovné činnosti a použitie lietadiel alebo helikoptér na vyhľadávanie.
            1.3.2.   Úlohy inšpekcie pri premiestňovaní
            
            Pracovníci systematicky overia:
            
                        1.
                     
                     
                        súlad s požiadavkami týkajúcimi sa predchádzajúceho oznámenia o premiestňovaní;
                     
                  
                        2.
                     
                     
                        či vlajkový štát pridelil a oznámil kapitánovi rybárskeho plavidla alebo pasce alebo chovného zariadenia číslo povolenia za každú operáciu premiestňovania do 48 hodín po predložení predbežného oznámenia o premiestnení;
                     
                  
                        3.
                     
                     
                        súlad s požiadavkami ICCAT na vyhlásenie o premiestnení;
                     
                  
                        4.
                     
                     
                        či regionálny pozorovateľ ICCAT podpísal na palube vyhlásenie o premiestnení a či ho odoslal kapitánovi vlečného plavidla;
                     
                  
                        5.
                     
                     
                        súlad s požiadavkami na videonahrávky;
                     
                  
                        6.
                     
                     
                        ako sa pri love odhaduje množstvo a hmotnosť tuniaka modroplutvého na základe prieskumných štúdií a zároveň prostredníctvom použitia stereoskopických kamier.
                     
                  1.3.3.   Úlohy inšpekcie pri spoločných rybolovných operáciách
            
            Pracovníci systematicky overia:
            
                        1.
                     
                     
                        súlad s požiadavkami na spoločné rybolovné operácie, pokiaľ ide o informácie, ktoré sa majú zaznamenať do rybárskeho denníka;
                     
                  
                        2.
                     
                     
                        či orgány vlajkových členských štátov doručili svojim rybárskym plavidlám povolenie na spoločnú rybolovnú operáciu vystavené na základe vzoru uvedeného v prílohe V k nariadeniu (ES) č. 302/2009;
                     
                  
                        3.
                     
                     
                        prítomnosť pozorovateľa počas spoločnej rybolovnej operácie.
                     
                  1.4.   Úlohy inšpekcie pri vykládke
            
            Pracovníci systematicky overia:
            
                        1.
                     
                     
                        či sú rybárske plavidlá oprávnené na prevádzku (označenie, totožnosť, licencia, povolenie na rybolov a prípadne zoznamy ICCAT);
                     
                  
                        2.
                     
                     
                        či príslušné orgány dostali vopred zaslané oznámenie o príchode na účel vykládky;
                     
                  
                        3.
                     
                     
                        či príslušný orgán poslal záznam o vykládkach orgánu vlajkového štátu rybárskeho plavidla do 48 hodín po skončení vykládky;
                     
                  
                        4.
                     
                     
                        či sú rybárske plavidlá vybavené funkčným VMS a či sú splnené požiadavky na prenos prostredníctvom VMS;
                     
                  
                        5.
                     
                     
                        súlad s požiadavkami na dokumentáciu plavidla;
                     
                  
                        6.
                     
                     
                        aké množstvá tuniaka modroplutvého sa nachádzajú na palube a v akej úprave;
                     
                  
                        7.
                     
                     
                        zloženie celkového úlovku na palube s cieľom overiť pravidlá týkajúce sa vedľajších úlovkov;
                     
                  
                        8.
                     
                     
                        aké zloženie z hľadiska veľkosti majú úlovky na palube s cieľom overiť súlad s požiadavkou minimálnej veľkosti;
                     
                  
                        9.
                     
                     
                        rybársky výstroj na palube;
                     
                  
                        10.
                     
                     
                        v prípade vykládky spracovaných produktov použitie prevodných koeficientov ICCAT na výpočet ekvivalentnej zaokrúhlenej hmotnosti spracovaného tuniaka modroplutvého;
                     
                  
                        11.
                     
                     
                        či je tuniak modroplutvý vyložený loďami s návnadou, plavidlami s dlhými lovnými šnúrami, s ručnými lovnými šnúrami alebo s vlečnými lovnými šnúrami loviacimi vo východnej časti Atlantického oceánu a Stredozemnom mori správne označený chvostovým štítkom.
                     
                  1.5.   Úlohy inšpekcie počas prekládky
            
            Pracovníci systematicky overia:
            
                        1.
                     
                     
                        či sú rybárske plavidlá oprávnené na prevádzku (označenie, totožnosť, licencia, povolenie na rybolov a zoznamy ICCAT);
                     
                  
                        2.
                     
                     
                        či oznámenie o príchode do prístavu bolo zaslané vopred a obsahovalo správne informácie týkajúce sa prekládky;
                     
                  
                        3.
                     
                     
                        či prekladajúce rybárske plavidlá, ktoré chcú uskutočniť prekládku, dostali od svojho vlajkového štátu predchádzajúci súhlas;
                     
                  
                        4.
                     
                     
                        či boli skontrolované množstvá vopred ohlásené na prekládku;
                     
                  
                        5.
                     
                     
                        či bolo vyhlásenie o prekládke doručené vlajkovým štátom najneskôr do 48 hodín po dátume prekládky v prístave;
                     
                  
                        6.
                     
                     
                        či sa príslušná dokumentácia nachádza na palube a či je náležite vyplnená vrátane vyhlásenia o prekládke, príslušných dokumentov a dokumentu ICCAT o úlovkoch tuniaka modroplutvého a certifikátu o opätovnom vývoze;
                     
                  
                        7.
                     
                     
                        v prípade spracovaných výrobkov použitie prevodných koeficientov ICCAT na výpočet ekvivalentnej zaokrúhlenej hmotnosti spracovaného tuniaka modroplutvého.
                     
                  1.6.   Úlohy inšpekcie v chovných zariadeniach
            
            Pracovníci systematicky overia:
            
                        1.
                     
                     
                        či sa príslušná dokumentácia nachádza v chovnom zariadení a či je náležite vyplnená a nahlásená (dokument o úlovkoch tuniaka modroplutvého a certifikát o opätovnom vývoze, vyhlásenie o premiestnení, vyhlásenie o prekládke);
                     
                  
                        2.
                     
                     
                        či orgány členského štátu zodpovedné za loviace plavidlo a/alebo pasce a chovné zariadenie povolili umiestňovanie do klietok;
                     
                  
                        3.
                     
                     
                        či bol regionálny pozorovateľ ICCAT prítomný počas celého procesu umiestňovania do klietok a výlovu tuniaka modroplutvého a či potvrdil vyhlásenia o umiestnení do klietok;
                     
                  
                        4.
                     
                     
                        či boli všetky činnosti pri premiestnení z klietok do chovného zariadenia monitorované videokamerou vo vode;
                     
                  
                        5.
                     
                     
                        či členský štát chovného zariadenia neakceptuje umiestnenie tuniaka modroplutvého do klietok v prípade, že množstvo vyjadrené v počte a/alebo hmotnosti presahuje množstvo, ktoré vlajkový členský štát povoľuje umiestniť do klietok;
                     
                  
                        6.
                     
                     
                        či sa z každého umiestňovania do klietok odobrali vzorky, a to aj vtedy, keď boli ryby premiestnené z komory pasce do výkrmnej klietky.
                     
                  Inšpektori členského štátu uskutočnia sériu kontrol na mieste pod vodou s cieľom potvrdiť množstvá rýb umiestnených do klietok. V členskom štáte túto prácu vykonávajú potápači, ktorí používajú stereoskopickú kameru.
            1.7.   Úlohy inšpekcie týkajúce sa prepravy a obchodovania
            
            Pracovníci systematicky overia:
            
                        1.
                     
                     
                        v prípade prepravy najmä príslušné sprievodné dokumenty a porovnajú ich so skutočným prepravovaným množstvom;
                     
                  
                        2.
                     
                     
                        pokiaľ ide o obchodovanie, prítomnosť príslušnej dokumentácie a jej náležité vyplnenie vrátane príslušného dokumentu o úlovkoch tuniaka modroplutvého a certifikátu o opätovnom vývoze.
                     
                  2.   Inšpekčné správy
            
            
                        1.
                     
                     
                        V prípade inšpekcií uskutočnených v rámci systému ICCAT pre spoločnú medzinárodnú inšpekciu pracovníci použijú vzor uvedený v dodatku 1 k tejto prílohe.
                     
                  
                        2.
                     
                     
                        V prípade iných inšpekcií pracovníci použijú vnútroštátne vzory správ vyplnené v súlade s článkom 100 a prílohou XXVII vykonávacieho nariadenia Komisie (EÚ) č. 404/2011 z 8. apríla 2011, ktorým sa ustanovujú podrobné pravidlá vykonávania nariadenia Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky rybného hospodárstva (1).
                     
                  
         
            Dodatok 1
            
               SPRÁVA ICCAT O INŠPEKCII č. …
            
            
               
            
               
            
               SPOZOROVANÉ VÁŽNE PRIESTUPKY
            
            
               
         “
      
         (1)  Ú. v. EÚ L 112, 30.4.2011, s. 1.